cyanic-selkie/wikianc huggingface dataset:
கே. எம். ஆதிமூலம்
வாழ்க்கைக் குறிப்பு
இவர் துருக்கி, சிங்கப்பூர், இங்கிலாந்து, பிரான்சு உள்ளிட்ட நாடுகளுக்குச் சுற்றுப் பயணம் மேற்கொண்டு ஓவியக் கலையைப் பரப்பியவர்.
இவரது ஓவியங்கள் தேசிய ஓவியக் கூடம், சென்னை அருங்காட்சியம் உட்பட பல இடங்களில் காட்சிக்கு வைக்கப்பட்டுள்ளன. இவர் ஏராளமான ஓவிய முகாம்கள், பட்டறைகள் ஆகியவற்றில் கலந்துக் கொண்டு தன் ஆற்றலை வெளி உலகிற்குக் காட்டியுள்ளார்.
வண்ண ஓவியங்களிலும், வரைகலையிலும் நன்கு தேர்ச்சி பெற்றவர் ஓவியர் ஆதிமூலம். 'நான் துரத்தும் நிலம்' என்ற தலைப்பில் வெளிவந்த அவரது தைல வண்ண ஓவியங்கள் வண்ணத்திற்கு வண்ணம் தீட்டுயவை. அவரது கோட்டு ஓவியங்கள் மிகப் பிரபலமானவை.
தமிழ்ப் பத்திரிகைகளில் ஒரே வகையான தட்டையான எழுத்துருக்கள் புழங்கிவந்த காலத்தில் அழகான நவீன எழுத்துருக்களை உருவாக்கி அளித்தார். திருக்குறள் காட்சிகளை ஓவியங்களாகத் தீட்டினார்.
மறைவு
இவர் தனது கடைசி காலத்தில் மனைவி மற்றும் இரண்டு மகன்களுடன் வாழ்ந்து வந்தார். ஜனவரி 15, 2008 இல் சென்னையில் தனது 70வது அகவையில் காலமானார்.
வெளி இணைப்புகள்
பகுப்பு:தமிழக ஓவியர்கள் பகுப்பு:1938 பிறப்புகள் பகுப்பு:2008 இறப்புகள் பகுப்பு:திருச்சிராப்பள்ளிக் கலைஞர்கள்
வல்லவன் (திரைப்படம்)
வல்லவன் (Vallavan) 2006ல் வெளிவந்த தமிழ்த் திரைப்படமாகும். இத்திரைப்படத்தினை சிலம்பரசன் இயக்கி நடித்தார். இவருடன் நயன்தாரா,ரீமா சென், சந்தியா, சந்தானம், பிரேம்ஜி அமரன் மற்றும் எஸ். வி. சேகர் ஆகியோர் நடித்தனர்.
வெளி இணைப்புகள்
பகுப்பு:2006 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:நயன்தாரா நடித்த திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:சிலம்பரசன் நடித்த திரைப்படங்கள் பகுப்பு:எஸ். வி. சேகர் நடித்த திரைப்படங்கள் பகுப்பு:சந்தானம் நடித்த திரைப்படங்கள்
டிக் பொல்லார்ட்
டிக் பொல்லாட் (Dick Pollard, பிறப்பு: சூன் 19 1912, இறப்பு: திசம்பர் 16 1985), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 298 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1946 - 1948 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1912 பிறப்புகள் பகுப்பு:1985 இறப்புகள் பகுப்பு:லன்காசையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
நெய்தவாயல் அக்னீஸ்வரர் கோயில்
நெய்தவாயல் அக்னீஸ்வரர் கோயில் தமிழ்நாட்டில் திருவள்ளூர் மாவட்டம், நெய்தவாயல் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அக்னீஸ்வரர், திரிபுரசுந்தரி சன்னதிகளும், விநாயகர், சண்டிகேஸ்வரர், நவகிரகங்கள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி மூன்று காலப் பூசைகள் நடக்கின்றன. சிவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கொழிஞ்ஞாம்பாறை ஊராட்சி
கேரளத்தின் பாலக்காடு மாவட்டத்தில்  சிற்றூர் வட்டத்தில் கொழிஞ்ஞாம்பாறை ஊராட்சி உள்ளது. இது சிற்றூர் மண்டலத்திற்கு உட்பட்டது. கொழிஞ்ஞாம்பாறை, வலியவள்ளம்பதி, குன்னம் ஆகிய ஊர்களை உள்ளடக்கியது. இது 43.84 சதுரகிலோமீட்டர் பரப்பளவைக் கொண்டது. இதன் வடக்கில் வடகரப்பதி ஊராட்சியும், தெற்கில் பெருமாட்டி ஊராட்சியும், கிழக்கில் எருத்தேம்பதி ஊராட்சியும், தமிழ்‌நாடும், மேற்கில் எலப்புள்ளி, நல்லேப்பிள்ளி ஆகிய ஊராட்சிகளும் அமைந்துள்ளன.
இணைப்புகள்
பகுப்பு:பாலக்காடு மாவட்டத்தில் உள்ள ஊர்களும் நகரங்களும்
வெள்ளி(III) புளோரைடு
வெள்ளி(III) புளோரைடு (Silver(III) fluoride) என்பது AgF3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிலைப்புத்தன்மையற்ற இச்சேர்மம் பிரகாசமான சிவப்பு நிறத்தில் எதிர்காந்தப்பண்பு கொண்டதாகவும், வழக்கத்திற்கு மாறாக வெள்ளி +3 என்ற ஆக்சிசனேற்ற நிலையிலும் காணப்படுகிறது. வெள்ளி(III) புளோரைடின் படிகக் கட்டமைப்பு தங்கம்(III) புளோரைடின் கட்டமைப்பை ஒத்தகட்டமைப்பாகும். இது புளோரோ பாலங்களால் சங்கிலிகளாக இணைக்கப்பட்ட செவ்வக AgF4 அலகுகளைக் கொண்ட ஒரு பலபடியாகும்.
தயாரிப்பு
டெட்ராபுளோரோ அர்ஜெண்டேட்டு (III) அயனிகள் உள்ள கரைசலை நீரற்ற ஐதரசன் புளோரைடு மற்றும் போரான் முப்புளோரைடு ஆகியவற்றைச் சேர்த்து சூடுபடுத்தி AgF3 தயாரிக்கப்படுகிறது. விகிதவியல் அளவுகளில் பொட்டாசியம், வெள்ளி நைட்ரேட்டுகளை புளோரின் வாயு நிரப்பப்பட்ட மூடிய அழுத்தக் கொள்கலனில் 400 பாகை செல்சியசு வெப்பநிலையில் இரண்டு முறை 24 மணி நேரத்திற்கு சூடுபடுத்தி பொட்டாசியம் டெட்ராபுளோரோ அர்ஜெண்டேட்டு தயாரிக்கப்படுகிறது. நீரற்ற ஐதரசன் புளோரைடில் கரைக்கப்பட்டால் இது அறைவெப்பநிலையில் தன்னிச்சையாக சிதைவடைந்து ஒரே இரவில் Ag3F8 உருவாகும். கோட்பாடுகளில் விவரிக்கப்பட்டுள்ள உயர்-இணைதிற வெள்ளி சேர்மங்கள் அவற்றின் பல்வேறு வண்ணங்களுக்கு குறிப்பிடத்தக்கவையாக உள்ளன: KAgF4 பிரகாசமான ஆரஞ்சு, AgF3 பிரகாசமான சிவப்பு, AgFAsF6 ஆழ்ந்த நீலம், Ag3F8 ஆழ்ந்த செம்பழுப்பு, Pd(AgF4)2 எலுமிச்சம் பச்சை.
தொடக்ககால வெள்ளி(III) புளோரைடு தயாரிப்புகள் மிகவும் தீவிர வினைகள் கொண்டவையாகும். கிரிப்டான் இருபுளோரைடை புளோரினேற்றும் முகவராகப் பயன்படுத்துவதுடன் அம்முறைகள் சம்பந்தப்பட்டிருந்தன. கலப்பு இணைதிற Ag3F8 உற்பத்திக்கும் அவை வழிவகுத்தன. இதில் வெள்ளி(II) டெட்ராபுளோரோ அர்ஜெண்டேட்டு(III);Ag2F5 போன்றவை கலந்திருப்பதாக கருதப்பட்டது. AgF3 உடன் AgFAsF6 சேர்த்து வினைப்படுத்தி (AgF)+AgF4− உருவாக்கப்பட்டது.
மேற்கோள்கள்
பகுப்பு:வெள்ளி சேர்மங்கள் பகுப்பு:புளோரைடுகள்
இலந்தைகுளம் ஊராட்சி
இலந்தைகுளம் ஊராட்சி (Ilandaikulam Gram Panchayat), தமிழ்நாட்டின் சிவகங்கை மாவட்டத்தில் உள்ள திருப்புவனம் வட்டாரத்தில் அமைந்துள்ளது. இந்த ஊராட்சி, மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 581 ஆகும். இவர்களில் பெண்கள் 290 பேரும் ஆண்கள் 291 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பஞ்சயாதனம்
ஒரு இந்துக் கோயிலின் மூலவரின் கருவறையைச் சுற்றி அமைந்த நான்கு துணை சன்னதிகளின் தொகுப்பிற்கு பஞ்சயாதனம் என்பர். பஞ்ச+ஆதானம் = பஞ்சயாதனம்  எனும் சமசுகிருத மொழிச் சொல்லிற்கு ஐந்தின் தொகுப்புகள் என்பர்.
இலந்தைகுளம் ஊராட்சி
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பஞ்சயாதனம்
பொதுவாக ஒரு இந்துக் கோயிலின் மூலவரின் கருவறை மேற்கு- கிழக்கு அச்சில் அமைக்கப்படும். எனவே கருவறையைச் சுற்றியுள்ள பிற நான்கு துணைக் கோயில்கள் வடக்கு-கிழக்கு, தெற்கு-கிழக்கு, வடக்கு-கிழக்கு அச்சுகளில் அமைக்கப்பட்டிருக்கும்.
ஒரு பஞ்சயாதனக் கோயிலின் நான்கு மூலையிலும் நான்கு துணைக் கோவில்களையும் அவற்றின் அடித்தளமாக இருக்கும் மேடையின் நடுவில் முக்கிய கோயிலும் கொண்டிருக்கும்.
கோயில் விமானத்திற்கும், மகா மண்டபத்திற்கும் இடையே அந்தராளம் எனப்படும் முற்ற வெளி அமைத்துக் கட்டப்பட்டிருக்கும்.
பஞ்சயாதனக் கோயில்கள்
பஞ்சயாதன முறைப் படி கட்டப்பட்ட கோயில்களில் சில:
வெளி இணைப்புகள்
பகுப்பு:கோயில் கட்டிடக்கலை பகுப்பு:இந்தியக் கட்டிடக்கலை பகுப்பு:இந்துக் கோயில்கள் பகுப்பு:இந்துக் கோயில் கட்டிடக்கலை
வல்லவன்
வல்லவன் என்ற தலைப்பில் உள்ள கட்டுரைகள்:
சம்பூர் அனல்மின் நிலையம்
சம்பூர் அனல்மின் நிலையம் (Sampur Power Station) என்பது இலங்கையின் கிழக்கு மாகாணத்தில் திருக்கோணமலை மாவட்டத்தில் சம்பூர் எனுமிடத்தில் அமையப்பெறவுள்ள ஒரு நிலக்கரி அனல் மின் நிலையமாகும். இந்தியாவின் தேசிய நிலக்கரி மின் உற்பத்திக் கூட்டுத்தாபனம் மற்றும் இலங்கை மின்சார சபை ஆகியன இந்த அனல் மின் நிலையத்தை அமைத்துவருகின்றன. இதற்குமேல் எந்தவொரு அனல் மின் நிலையத்தையும் இலங்கையில் அமைப்பதில்லை என்று இலங்கை அரசாங்கம் அறிவித்துள்ளது. இலங்கையில் அதிகரித்துவரும் மின்சாரத் தேவையினை நிவர்த்தி செய்ய அனல் மின் நிலையங்கள் அமைக்கப்பட வேண்டும் என்ற திட்டம் 1985ம் ஆண்டுகளில் அரசாங்கத்தினால் முன்வைக்கப்பட்டது. அரசாங்கப் புள்ளிவிபரத் தகவல்களின்படி இலங்கையின் மின்சாரத் தேவை வருடாந்தம் 8- 9 சதவீதத்தினால் அதிகரித்து வருவதாக தெரிவிக்கப்பட்டுள்ளது. 1985 களிலும் அனல் மின் நிலையம் அமைக்க திட்டமிடப்பட்ட போதும் பல காரணங்களினால் அது தடைப்பட்டது.
இரண்டாவது அனல்மின் நிலையம்
சம்பூரில் அமைக்க திட்டமிடப்பட்டுள்ளது இலங்கையின் இரண்டாவது அனல்மின் நிலையமாகும். இலங்கையின் முதலாவது அனல் மின் நிலையம் புத்தளம் மாவட்டத்தில் நுரைச்சோலைப் பிரதேசத்தில் அமைக்கப்பட்டு வருகின்றது. நுரைச்சோலை அனல்மின் நிலையத்திற்கு சீனா அரசாங்கம் உதவி புரிந்து வருகின்றது.
கூட்டு முயற்சி
சம்பூர் அனல்மின் நிலையத்தினை இலங்கை மின்சார சபையும், இந்தியா என்.ரீ.பீ.சி. கம்பனியும் இணைந்து உருவாக்க திட்டமிட்டுள்ளது. இதற்கான கூட்டு ஒப்பந்தம் செப்டம்பர் 6 2011இல் கைச்சாத்திடப்பட்டது.
எதிர்பார்க்கை
500 மெகா வாற்ஸ்(வாட்) மின்சாரத்தை உற்பத்தி செய்யும் திறன் கொண்டதாக சம்பூர் அனல்மின் நிலையத்தை அமைத்தல்.
செலவு
இந்நிலையத்தின் வேலைத்திட்டத்திற்காக 500 மில்லியன் அமெரிக்க டொலர்கள் செலவாகும் என எதிர்பார்க்கப்படுகின்றது. இந்தச் செலவில் இந்தியா இலங்கை இரு நாடுகளும் சரி பாதியாக ஏற்றுக் கொள்ளவுள்ளன.
இந்தியா 200 மில்லியன் அமெரிக்க டொலர்கள் கடனுதவி வழங்க உள்ளதோடு மின் உற்பத்தி நிலையத்திற்கான 500 ஏக்கர் காணி, உட்கட்டமைப்பு வசதி அபிவிருத்தி என்பவற்றை இலங்கை வழங்குகிறது. சம்பூர் அனல்மின் நிலையத்திற்கான உபகரணங்களை இந்தியா வழங்கும். 25 வருடங்களுக்கு குறித்த ஒப்பந்தம் அமுலில் இருக்கும்.
வேலைத்திட்ட நிறைவு
இத்திட்டம் 2016 ஆம் ஆண்டு நிறைவடையும் என எதிர்பார்க்கப்படுகின்றது.
சம்பூர்
இலங்கை அரசுக்கும் விடுதலைப் புலிகள் அமைப்புக்கும் இடையே நடந்த போரின்போது, கிழக்கு மாகாணத்தில் விடுதலைப் புலிகளிடமிருந்து அரசு கைப்பற்றிய முதல் இடம் சம்பூர் பகுதி. 2006 ஆம் ஆண்டு அந்தப் பகுதியை இலங்கை அரசு கைப்பற்றிய பிறகு, அது உயர்பாதுகாப்பு வலயமாக அறிவிக்கப்பட்டது.
எதிர்ப்புகள்
சம்பூரில் போரின் காரணமாக இடம்பெயர்ந்த மக்கள் தங்களது இடங்களில் இந்த மின்நிலையம் வருவதை எதிர்த்து வந்துள்ளனர். ஆரம்பத்திலிருந்தே சர்ச்சையான ஒரு விடயமாகவே இருந்துள்ளது. இதை எதிர்த்து உயர்நீதிமன்றத்தில் வழக்கு தொடுக்கப் போவதாகவும் உள்ளூர் வாசிகள் தெரிவித்துள்ளனர்.
இந்திய உதவியுடன் அமையவுள்ள சம்பூர் அனல் மின்திட்டத்தினால் தங்களின் வாழ்வாதாரம் பாதிக்கப்படும் என உள்ளூர் பழங்குடி மக்கள் எதிர்ப்பை தெரிவித்துள்ளனர்.
வெளியிணைப்புகள்
பகுப்பு:திருகோணமலையிலுள்ள கட்டடங்களும் கட்டமைப்புக்களும் பகுப்பு:இலங்கையிலுள்ள அனல் மின் நிலையங்கள்
பெங்களூர் சென்னை விரைவுச் சாலை
பயன்கள்
பல தொழில்துறை மையங்களின் அடுத்த திட்டங்களை பானவாரத்தை ஒட்டியுள்ள பகுதிகளில் துவக்க திட்டமிடப்பட்டுள்ளது. ஏற்கனவே ஒரு டிவிஎஸ் பிரேக் உற்பத்தி அலகு துவக்கப்பட்டுள்ளது. மஹிந்திரா, பஜாஜ், மற்றும் நிசான் குழுக்கள் அந்த பகுதியில் புதிய உற்பத்தி மையங்களை தொடங்க திட்டமிட்டுள்ளன.
வாய்ப்புகள்
நிலவிற்பனையாளர்கள் இரகசியமாக வாலாஜாபேட்டை அருகில் உள்ள (பானவாரம், கீழ்வீராணம்) இடங்களில் அடுத்த தொழில்துறை மையமாக உருவாக வாய்ப்புள்ளதாக கருதி இது போன்ற  இடங்களில் முதலீடு செய்ய தொடங்கி உள்ளனர். சப்பனீய முதலீட்டாளர்கள் இந்த சாலையின் துறைமுக இணைப்பு சாலைகளில் ஆர்வத்தை வெளிப்படுத்தினர். சப்பனீய நிலவணிக நிறுவனங்களான  நிப்பான் எக்ஸ்பிரஸ்வே லிமிடெட் போன்றவை பண்ணையூர் மற்றும் கீழ்வீராணம் போன்ற  கிராமப் பகுதிகளில் விரிவான ஆய்வுகள் நடத்திவருகின்றன. இந்த பகுதிகளில் முதலீட்டாளர்கள் ஊக்கமாக கவனம் செலுத்தி வருகின்றனர்.
இந்திய தேசிய நெடுஞ்சாலை ஆணையம் (NHDP) திட்டத்தை 6 பகுதிகளாக அமைக்க, புதிய அரசாங்கத்தின் ஈடுபாடு காரணமாக எதிர்பார்ப்புகளைக் கொண்டுள்ளது. இத்திட்டத்தின் காரணமாக நிலத்தின் மதிப்பு மற்றும் விலை முக்கியமாக ராணிப்பேட்டை - பொன்னப்பன் தாங்கள் -  அரக்கோணம்  (தமிழ்நாடு ) போன்ற பகுதிகளில் உயர்ந்துவருகிறது.
நீட்டிப்பு
இந்திய தேசிய விரைவுச் சாலைக்கான முன்மொழிவுகளை சாலை போக்குவரத்து மற்றும் நெடுஞ்சாலை அமைச்சகம் செய்துள்ளது. அதில் அரசு பெங்களூர்-மங்களூர் கிரீன்ஃபீல்ட் விரைவுச்சாலை உள்ளது. பெங்களூர் வழியாக மங்களூர்-சென்னை விரைவுச் சாலைக்கு முன்மொழியப்பட்டுள்ளது.
மேற்கோள்கள்
பகுப்பு:இந்திய விரைவு நெடுஞ்சாலைகள் பகுப்பு:சென்னை போக்குவரத்து பகுப்பு:பெங்களூரில் போக்குவரத்து
திருவாக்குடி ஊராட்சி
திருவாக்குடி ஊராட்சி (Thiruvakkudi Gram Panchayat), தமிழ்நாட்டின் புதுக்கோட்டை மாவட்டத்தில் உள்ள அரிமளம் வட்டாரத்தில் அமைந்துள்ளது. இந்த ஊராட்சி, அறந்தாங்கி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2427 ஆகும். இவர்களில் பெண்கள் 1229 பேரும் ஆண்கள் 1198 பேரும் உள்ளனர்.
கவாம்போதி
கவாம்போதி கருநாடக இசையின் 43வது மேளகர்த்தா இராகம் ஆகும். அசம்பூர்ண பத்ததியில் 43வது இராகம் கீர்வாணி (ஆங்கிலத்தில் Geervaani).
திருவாக்குடி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
கவாம்போதி
இலக்கணம்
thumb|right|250px|கவாம்போதி சுரங்கள் C யிலிருந்து தொடக்கம்
திருவாக்குடி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
கவாம்போதி
உருப்படிகள்
பகுப்பு:மேளகர்த்தா இராகங்கள்
திருவாக்குடி ஊராட்சி
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சின் மக்கள்
சின் மக்கள் (பர்மியம்: ချင်းလူမျို) வடகிழக்கு இந்தியாவின் மணிப்பூர் மற்றும் இந்திய-மியான்மர் நாடுகளின் எல்லைப்புறங்களில் வாழும் மலைவாழ் பழங்குடி மக்கள் ஆவார்.[9] சின் இனக்குழுவில் 53 துணைக் குழுவினர் உள்ளனர். இம்மக்கள் குகி-சின்-நாகா மொழிகளைப் பேசுகிறார்கள். இம்மொழிகள் பெரும்பாலும் பரஸ்பரம் புரிந்துகொள்ள முடியாதவை. ஆனால் நெருங்கிய தொடர்புடையவை. பிரித்தானிய ஊடகமான பிபிசி செய்தியின்படி, சின் மக்கள் பர்மாவில் மிகவும் துன்புறுத்தப்படும் சிறுபான்மைக் குழுக்களில் ஒன்றாகும் இந்த மக்கள் பெரும்பாலும் வடகிழக்கு இந்தியாவை ஒட்டிய மியான்மரின் சின் மாநிலத்தில் அதிகம் வாழ்கின்றனர்.
சொற்பிறப்பியல்
ஆரம்பத்தில் மியான்மரில் பர்மியர்களால் பயன்படுத்தப்பட்ட 'சின்' என்ற சொல் மியான்மரின் மேற்கு எல்லையில் உள்ள அனைத்து மலைவாழ் பழங்குடியினரையும் குறிக்கிறது. இருப்பினும் வடகிழக்கு இந்தியாவின் மலைவாழ் பழங்குடியினரை சின்-குகி மற்றும் நாகா மக்கள் என இரண்டு குழுக்களாகப் பிரிக்கப்பட்டுள்ளனர். குகி மக்கள் பொதுவாக நாகாலாந்தின் தெற்கே வாழ்கின்றனர். சின்-குகி-மிசோ மக்களின் அசல் பெயரை 'சின்லுங்/குல்/சின்லுங்' பயன்படுத்துகின்றனர்.
வரலாறு மற்றும் அரசியல்
சின் மக்கள் கிபி ஒன்பதாம் அல்லது பத்தாம் நூற்றாண்டின் பிற்பகுதியில் சின்ட்வின் பள்ளத்தாக்கு வழியாக பர்மாவிற்கு வந்ததாக நம்பப்படுகிறது. அவர்கள் மேற்கு நோக்கி நகர்ந்து 1300-1400களில் தற்போதைய சின் மாநிலத்தில் குடியேறியதாக கருதப்படுகிறது. சின் மக்கள் வாய்வழி மரபுகளை நடைமுறைப்படுத்துகிறது மற்றும் எழுதப்பட்ட வரலாற்று பதிவுகள் இல்லை.
ஆங்கிலேயர்கள் முதன்முதலில் பர்மாவை 1824இல் கைப்பற்றி, 1886-ல் ஆட்சியை நிறுவி, 1948-ல் பர்மா சுதந்திரம் பெறும் வரை அதிகாரத்தில் இருந்தனர். 1948 இல் பிரிட்டனில் இருந்து பர்மா சுதந்திரம் பெற்றது. சின் மக்கள் அதன் பாரம்பரிய தலைமை ஆட்சியைத் தொடர்வதற்குப் பதிலாக ஒரு ஜனநாயக அரசாங்கத்தை ஏற்றுக்கொண்டது. சின் தேசிய தினத்தை கொண்டாட அரசு அனுமதிக்கவில்லை. சின் தேசிய தினத்திற்குப் பதிலாக, சின் மாநில தினம் பிப்ரவரி 20 அன்று கொண்டாடப்படுகிறது. இது சின் மாநிலத்தில் பாரம்பரிய ஆட்சியிலிருந்து ஜனநாயக ஆட்சிக்கு மாறியதைக் குறிக்கும் நாளாகும்.
1962இல் பர்மாவில் ஜெனரல் நீவின் இராணுவ ஆட்சி தொடங்கியவுடன் சின் மாநிலத்தின் புதிய ஜனநாயகம் திடீரென முடிவுக்கு வந்தது. இராணுவ ஆட்சிக்கு எதிராக நாடு தழுவிய போராட்டங்கள் வெடித்த 1988 வரை நீ வின் ஆட்சியில் இருந்தார். இராணுவ ஆட்சிக்கு எதிரான இந்தக் காலகட்டத்தில்தான் சின் தேசிய முன்னணி மற்றும் அதன் ஆயுதப் பிரிவான சின் தேசிய இராணுவம் (CNA) வேகம் பெற்றது. 2012 இல் சின் தேசிய இராணுவம், பர்மா இராணுவத்துடன் போர் நிறுத்தத்தை ஏற்பாடு செய்தது. 2015 இல் சின் தேசிய இராணுவம் (CNA) ஒரு தேசிய போர்நிறுத்த ஒப்பந்தத்தில் கையெழுத்திட்டது.
சின் பழங்குடி இனப் பிரிவுகள்
சின் மக்களிடையே சோமி, லாய், சன்னியாட், யாவ், யிண்டு, செந்தாங், ங்காவ்ன், மிசோ, ஜோடுங், டாய், தாடூ (குகி), காமி ம்ரோ-கிமி (வகுங்), மாடு, ஹ்மர், ஆஷோ போன்ற பல பழங்குடியினர் உள்ளனர். 1968 ஆம் ஆண்டில், லியான் யுக் என்ற ஒரு சின் அறிஞர், "சின்" என்ற சொல்லையும் அதே போன்ற பெயர்களை "மக்கள்" எனவும் வரையறுத்தார், மேலும் "சின்லாந்து" என்ற பெயர் நமது நாடு என்பதைக் குறிக்கிறது. இந்தியா, மியான்மர் மற்றும் வங்காளதேசம் ஆகிய மூன்று நாடுகளுக்கு இடையே சின் மக்கள் சிதறிக்கிடக்கின்றனர். இந்தியாவில், சின் மக்கள் மிசோரம் மாநிலத்தில் வாழ்கின்றனர் மற்றும் கணிசமான சின் மக்கள் மணிப்பூரின் சுராசந்த்பூர் மாவட்டத்தில் வாழ்கின்றனர்.
பண்பாடு
சின் தேசிய தினம் ஆண்டுதோறும் பிப்ரவரி 20 அன்று கொண்டாடப்படுகிறது. இது சின் மக்கள் அடிமை முறை அல்லது ஏகாதிபத்திய முறையை ஒழித்த நாளாகும். முதல் சின் தேசிய தினம் 1951ஆம் ஆண்டில் கொண்டாடப்பட்டது. மூங்கில் நடனம், சர்லாம் (வெற்றி நடனம்), குவாங்காவி (ஒரு பெண் கூட்டத்தால் தூக்கிச் செல்லப்படுகிறாள்), ருகாத்லக்/செருவா மற்றும் ஒவ்வொரு குழுவிலிருந்தும் பல பாரம்பரிய நடனங்களை மக்கள் ஆடுகிறார்கள். சின் தேசிய தினத்தின் முக்கிய நிகழ்வுகளில் ஒன்று பாரம்பரிய மல்யுத்தம் ஆகும். சின் மாநிலத்தில் உள்ள ஒவ்வொரு நகரம் அல்லது நகரத்திலும் அழகிப் போட்டிகள் நடத்தப்படுகிறது. மேலும் பாரம்பரிய ஆடைகளை காட்சிப்படுத்தல், ஆடல், பாடல் போன்ற பிற நிகழ்வுகளும் சின் தேசிய தினத்தில் நடைபெறுகின்றன. விழாக்காளில் சாபுட்டி/சபக்டுய் மற்றும் சாங் (அரிசி கேக்) போன்ற பாரம்பரிய உணவுகள் வழங்கப்படுகின்றன.
ஆடை
சின் மக்கள் மாட்டு, ஃபலாம், டெடிம், ஸோ, தபோங், ஜொடுங், மிண்டாட், டா யிண்டு (கான்பெட்லெட்), மாரா போன்ற பல பாரம்பரிய உடைகள் அணிகின்றனர். இந்த பாரம்பரிய ஆடைகளுக்கு சிவப்பு, பச்சை மற்றும் கருப்பு ஆகியவை முக்கிய வண்ணங்கள் பயன்படுத்தப்படுகின்றன. பாரம்பரிய ஆடைகள் என்று வரும்போது வளையல்கள், கழுத்தணிகள், மற்றும் மோதிரங்கள் முகத்தின் ஒட்டுமொத்த தோற்றத்தை நிறைவு செய்வதால் பெரும் பங்கு வகிக்கின்றன. ஞாயிற்றுக்கிழமைகள், திருமணங்கள், சின் தேசிய தினம் மற்றும் வேறு எந்த முக்கிய நிகழ்வுகளிலும் இதை அவர்கள் அணிவார்கள்[29]
விளையாட்டு
மல்யுத்தம் சின் மக்களின் பாரம்பரியத்தின் ஒரு பகுதியாகும்.
மொழி
சின் மக்களின் உட்பிரிவினர் 31 வெவ்வேறு வகைகயான மொழிகள் பேசுகின்றனர். இம்மொழிகள் மியான்மர், வடகிழக்கு இந்தியா மற்றும் வங்காளதேசம் ஆகிய நாடுகளின் எல்லைப்புறத்தில் பேசப்படுகிறது.
மதம்
பாரம்பரிய சின் மக்கள் மூதாதையர் வழிபாட்டினர். இருப்பினும் 1800களின் பிற்பகுதியில், முதல் கிறிஸ்தவ மதமாற்றிகள் சின் மாநிலத்திற்கு வந்து, சின் பழங்குடி மக்களுக்கு கிறிஸ்து செய்தியைப் பகிர்ந்து கொள்ளத் தொடங்கினர். பாப்டிஸ்ட் ஆர்தர் ஈ. கார்சனின் பணியின் காரணமாக, அவர்களின் முயற்சிகள் வெற்றியடைந்தது. இன்று பெரும்பான்மையான சின் மக்கள் கிறிஸ்தவர்களாக மதம் மாறியுள்ளனர். சின் மக்கள் கிறிஸ்தவத்தை ஏற்றுக்கொண்டதை பர்மாவின் பிற பகுதிகள் பின்பற்றவில்லை. சுதந்திரம் பெற்றதில் இருந்து, இராணுவ அரசாங்கம் மத அடிப்படையில் சின் மக்களை துன்புறுத்துகிறது. In their oppression of the Chin people, the Tatmadaw consistently violate the rule of law.
வெளி இணைப்ப்புகள்
பகுப்பு:வடகிழக்கிந்தியப் பழங்குடிகள் பகுப்பு:வடகிழக்கு இந்தியாவில் உள்ள இனக்குழுக்கள் பகுப்பு:இந்திய இனக்குழுக்கள் பகுப்பு:மியான்மார் பகுப்பு:வடகிழக்கு இந்தியா பகுப்பு:மிசோரம் பகுப்பு:இந்தியப் பழங்குடிகள்
டொனால்ட் குனுத்
டோனால்ட் எர்வின் குனுத்  (Donald Ervin Knuth ) (பிறப்பு சனவரி 10, 1938) ஓர் கணினியியலாளர் மற்றும் இசுடான்ஃபர்ட் பல்கலைக்கழகத்தில் கணினி நிரலாக்க பெருமைமிகு பேராசியர்.
கணினி நிரலாக்கக் கலை என்ற பல பாகங்களைக் கொண்ட வித்தாகக் கருதப்படும் நூலை எழுதிய குனுத், படிமுறைத் தீர்வுகளின் வளர்ச்சிக்கு பங்காற்றி கணிதவியல் நுட்பங்களை முறைப்படுத்தியமைக்காகவும் படிமுறைத்தீர்வுகளின் கணிதச்சிக்கல்களை பகுப்பாய்வு செய்தமையாலும்  படிமுறைத்தீர்வுகளின் பகுப்பாய்வுகளின் "தந்தை" என்று அறியப்படுகிறார். இதன் தொடர்பாக இவர் பெரும் ஓ குறியீடு என கணிதவியல், கணினிவியலில் குறிப்பிடப்படும் செயல்பாடுகளின் மட்டுப்படுத்தலை பிரபலப்படுத்தினார்.
மேலும் பல கணினி அறிவியல்த் துறைகளுக்கு அடிப்படை பங்காற்றியுள்ள குனுத் கணினியில் அச்சுக் கோர்ப்பு நிரலி டெக்சை (TeX) உருவாக்கியவர்.தொடர்புள்ள மெடாஃபான்ட் வரையறைமொழி மற்றும் வெளிப்படுத்து அமைப்பையும் கம்ப்யூடர் மாடர்ன் என்ற எழுத்துரு தொகுதியையும் உருவாக்கினார்.
குனுத் ஒரு எழுத்தாளராகவும் அறிஞராகவும் வெப்,சிவெப் எனப் பெயரிடப்பட்ட கணினி நிரலி அமைப்புக்களை உருவாக்கினார். இவை இயந்திர ஏரணத்தை ஒட்டியல்லாது, சாதரண மாந்தரின் ஏரணத்தை ஒட்டி  எழுதப்பட்ட அறிவாளர் நிரலாக்கத்திற்கு  வழிவகுத்து ஊக்குவித்தன. மேலும்  கருதுகோள் கணினிகளான MIX/MMIX வடிவமைப்புகளுக்கான கட்டளைத் தொகுப்புகளையும் எழுதியுள்ளார்.
கல்விசார் மற்றும் அறிவியல் குமுகத்தின் சார்பாளராக குனுத் மென்பொருள் காப்புரிமைகள் வழங்குவதற்கு பலத்த எதிர்ப்பு தெரிவித்து வந்துள்ளார். தமது எதிர்ப்பை நேரடியாகவே அமெரிக்க, ஐரோப்பிய காப்புரிமை அலுவகங்களுக்குத் தெரிவித்துள்ளார்.
இளமை வாழ்வு
குனுத் விஸ்கொன்சின் மாநிலத்தின் மில்வாக்கியில் பிறந்தார். இவரது தந்தை சிறியதொரு அச்சுக்கூடத்தை நடத்தி வந்ததுடன் மில்வாக்கி லூத்தரன் உயர்நிலைப்பள்ளியில்  கணக்குப் பதிவியலை கற்பித்து வந்தார். அதே பள்ளியில் சேர்ந்த குனுத் அங்கு பல சாதனை விருதுகளைப் பெற்றார். மரபற்ற வழிகளில் சிந்தித்த குனுத் தமது எட்டாவது வகுப்பில் சொற்போட்டியில் நடுவர்களின் எதிர்பார்ப்பிற்கும் மேலாக சாதனை நிகழ்த்திக் காட்டினார். இதனால் அவருக்கு தொலைக்காட்சிப் பெட்டி பரிசு கிடைத்ததுடன் அவரது வகுப்பில் இருந்த அனைவருக்கும் இனிப்புப் பண்டமும் கிடைத்தது.
கல்வி
குனுத் தற்போதைய கேசு வெசுட்டேர்ன் ரிசர்வு பல்கலைக்கழகத்தின் அங்கமாக உள்ள கேசு தொழிற்நுட்பக் கழகத்தில் இசைக்குப் பதிலாக இயற்பியல் கிடைக்க  வெகுவாக கட்டப்பட்டார். தீட்டா சீ குமுகத்தின் பீட்டா நு அங்கத்தின் உறுப்பினராகச் சேர்ந்தார். அங்கு இயற்பியல் படிக்கும்போது, அவருக்கு பெருங்கணினிகளில் ஒன்றான ஐபிஎம் 650 அறிமுகமாயிற்று. அதன் பயனாளர் கையேட்டை படித்த குனுத்திற்கு அதன் பொறி மற்றும் மொழிமாற்றி நிரல்களை மாற்றி எழுத விரும்பினார். 1958இல் தனது பள்ளியின் கூடைப்பந்து அணி வெற்றிக்கோப்பையை தட்டிச்செல்ல ஒவ்வொரு விளையாட்டாளருக்கும் ஒரு மதிப்பு கொடுத்து நிரல் ஒன்றை எழுதினார். அக்காலத்தில் இது ஓர் புதுமைமிக்க முயற்சியாக இருந்ததால் புகழ்பெற்ற நியூசுவீக்கு]] இதழில் வந்தது;வால்ட்டர் குரோங்கைட்டின் சிபிஎஸ் மாலைச் செய்திகளிலும் இடம் பெற்றது. மற்றவர்களுடன் இணைந்து குனுத் நிறுவிய பொறியியல் மற்றும் அறிவியல் ரிவ்யூ, 1959இல் சிறந்த தொழிற்நுட்ப இதழுக்கான தேசிய விருது பெற்றது. பின்னதாக அவர் இயற்பியலில் இருந்து கணிதத்திற்கு மாறினார்; 1960இல் இளங்கலைப் பட்டம் பெற்றார். அவரது சிறப்பான கல்வியறிவைப் போற்றும் வகையில் கல்விக்கழகத்தின் சிறப்புப் பரிந்துரைப்படி இளங்கலைப் பட்டத்துடன் முதுகலைப் பட்டமும் அளிக்கப்பட்டது.
1963இல் கலிபோர்னியா தொழில்நுட்பக் கழகத்தில் கணிதத்தில் முனைவர் பட்டம் பெற்றார். அங்கு துணைநிலை பேராசிரியராகப் பணி புரியலானார். அக்காலத்தில்தான் அவரது புகழ்பெற்ற நூலான  த ஆர்ட் ஆஃப் கம்ப்யூட்டர் புரொக்கிராமிங்கை எழுதத் தொடங்கினார். துவக்கத்தில் ஒரே நூலாக திட்டமிடப்பட்ட இந்த நூல் இறுதியில் ஏழு தொகுப்புக்களைக் கொண்ட நூலாக வெளி வந்தது. பின்னர் தேசிய பாதுகாப்பு முகமைக்காக பிரின்சுடன் பல்கலைக்கழக வளாகத்தில் பணியாற்றி உள்ளார். அவரது அரசியல் நம்பிக்கைகளுக்கும் வளாகத்தில் நிலவிய அரசியல் சூழலுக்கும் பொருந்தாமையால் இறுதியில்  இசுட்டான்போர்டு பல்கலைக்கழகத்தின் கல்வித்துறையில் இணைந்தார்.
கணினி நிரலாக்கக் கலை
கணினி அறிவியல் தனது தளிர்நடை காலத்தில் இருந்தமையால் அப்போதிருந்த பல கணினி பதிப்புகள் உயர்ந்த தரத்தில் இல்லாதிருந்தன. இதனால் வெறுப்படைந்த குனுத் மிக நேரானச் சொற்களில் அதனை விவரிக்க கணினி நிரலாக்கக் கலை (TAOCP) என்ற நூலை எழுதத் தீர்மானித்தார்.1976இல் தமது மூன்றாவது தொகுப்பை வெளியிடும்போது மின்னியல் அச்சுக்கோர்வைக் கருவிகளின் தரம் குறித்து ஏமாற்றமடைந்த குனுத் தமது பணியுடன் புதிய கருவிகளாக டெக்சு மற்றும் மெடாபான்ட் ஆகியவற்றை உருவாக்கி மேம்படுத்தினார்.
2013ஆம் ஆண்டு நிலவரப்படி மூன்று தொகுப்புக்களும் நான்காவதின் முதல் அங்கமும் வெளியாகி உள்ளன. three volumes and part one of volume four of his series have been published.
மற்ற ஆக்கங்கள்
1974இல் சர்ரியல் எண்கள், என்ற கணித புதினத்தை எழுதினார். இது ஜான் கோன்வேயின் எண் அமைப்புகளுக்கான மாற்று அமைப்பை உருவாக்கிய கணக் கோட்பாட்டை அடிபற்றியது. பொருளை நேரடியாகத் தராது கணிதத்தின் வளர்ச்சியை விவரிக்கும் நூலாக இது உள்ளது. இது மாணவர்கள் புதுமையான ஆக்கபூர்வ ஆராய்ச்சியில் ஈடுபட ஊக்குவிக்கும் என குனுத் நம்பினார். அவ்வப்போது மொழிப் புதிர்களும் சில இதழ்களுக்கு வழங்கி வந்தார்.
சமயச் சார்பும் ஆக்கங்களும்
கணினி அறிவியல் பற்றி மட்டும் அல்லாது லூதரினிய, குனுத் 3:16 விவிலிய உரைகள் விளக்கம், என்ற நூலையும் எழுதி உள்ளார். விவிலியத்தின் மூன்றாவத அத்தியாயத்தின் 16ஆம் பாடல் பகுப்பாய்வு செய்யப்பட்டுள்ளது. ஒவ்வொரு பாடலும் கோட்டோவியத்துடன் விளக்கப்பட்டுள்ளன. இதனையொட்டி திட்டம் குறித்து பேச அழைக்கப்பட்டார்; அதற்காக மற்றொரு நூல்,  எழுதினார்.
உடல்நலப் பாதிப்பு
2006இல், குனுத்திற்கு முன்னிற்குஞ்சுரப்பி புற்றுநோய் இருப்பதாகக் கண்டறியப்பட்டது. அவ்வாண்டு திசம்பரில் உறுப்புநீக்க அறுவை சிகிச்சை மேற்கொண்டார். இதன் பின்னர் முன்னெச்சரிக்கையாக கதிர்வீச்சு சிகிச்சை மேற்கொண்டு தற்போது முழுமையாக குணமடைந்துள்ளதாக தமது ஒளித வாழ்க்கைவரலாற்றில் கூறியுள்ளார்.
நேர்முகங்களும் விரிவுரைகளும்
பகுப்பு:1938 பிறப்புகள் பகுப்பு:அமெரிக்க கணினி அறிவியலாளர்கள் பகுப்பு:அமெரிக்கக் கணிதவியலாளர்கள் பகுப்பு:அமெரிக்க தொழில்நுட்ப எழுத்தாளர்கள் பகுப்பு:வாழும் நபர்கள் பகுப்பு:கட்டற்ற மற்றும் திறமூல நிரலாளர்கள்
கிண்டி வட்டம்
கிண்டி வட்டம் என்பது இந்தியாவின் தமிழ்நாட்டில் சென்னை மாவட்டத்தில் உள்ள கிண்டியைத் தலையிடமாகக் கொண்டு செயல்பட்டுவரும் 16 வட்டங்களில் ஒன்றாகும். இந்த வட்டம் 4 உள்வட்டங்களும், 8 வருவாய் கிராமங்களும் கொண்டது.
இவ்வட்டம் பழைய மாம்பலம்-கிண்டி, மயிலாப்பூர்-திருவல்லிக்கேணி வட்டங்களைப் பிரித்து 2013 திசம்பர் மாதத்தில் உருவாக்கப்பட்டது. இவ்வட்டமானது அடையாறு, ஆலந்தூர், தியாகராய நகர், ஈக்காட்டுத்தாங்கல், கிண்டி, கோட்டூர்புரம் ஆகிய பகுதிகளை உள்ளடக்கியுள்ளது.
வெளி இணைப்புகள்
பகுப்பு:சென்னை மாவட்டம் பகுப்பு:சென்னை மாவட்ட வட்டங்கள்
பொசுனியா (பிரதேசம்)
பொசுனியா என்பது வரலாற்றுப்படியும் புவியியல்படியாகவும் நன்கு அறியப்பட்ட இன்றைய பொசுனியாவும் எர்செகோவினாவினது வடக்கு பிரதேசமாகும். இது பிரதானமாக அல்ப்சு மலைச்சார்ந்த பிரதேசத்தில் அமைந்துள்ளது. சாவா, டிரினா என்ற இரு நதிகள் இதன் வடக்கு மற்றும் கிழக்கு எல்லைகளை அமைக்கிறது. இதன் தெற்கு எல்லையாக எர்செகோவினா பிரதேசம் காணப்படுகிறது.
பொசுனியா சுமார் 41,000 ச.கி.மீ. அளவுடையதாகும் மேலும் இது இன்றைய பொசுனியாவும் எர்செகோவினாவினது பரப்பளவின் 80%த்தை பிடிக்க்கிறது. எர்செகோவினாவுக்கும் பொசுனியாவுக்குமிடையில் எல்லை ஒன்று கிடையாது.
வரலாறு
பொச்சுனியா மத்திய காலத்தில் காணப்பட்ட 6 சேர்பிய மாகாணங்களில் ஒன்றாகும். அது பல அரசுகளின் ஆட்சியின் கீழ் காணப்பட்டது. 12 வது நூற்றாண்டிலிருந்து குயிலின் என்ற இனத்தவர்கள் இங்கு ஒரு சுதந்திர நாட்டை உருவாக்கினாகள். 1360களில் பொசுனிய இராச்சியம் இன்றைய எர்செகோவினா பிரதேசத்தையும் உள்ளடக்கி காணப்பட்டது. 1463–1878 காலத்தில் ஒட்டோமான் பேரரசின் கீழ் இது காணப்பட்டது. 1853 இல் ஆப்போதைய அரசிய மாற்றங்கள் காரணமாக இப்பிரதேசம் "பொசுனியாவும் எர்செகோவினாவும்" என்ற பெயரை பெற்றது.
பகுப்பு:பொசுனியாவும் எர்செகோவினாவும்
வண்டாரி செல்லாண்டிஅம்மன் கோவில்
வண்டாரி செல்லாரம்மன் கோவில் தமிழ்நாட்டில் மதுரை மாவட்டம், வண்டாரி என்னும் ஊரில் சாப்டூர் அருகே 2கிலோமீட்டர் தொலைவில் அமைந்துள்ளது. இந்த கோவில்  17 அல்லது 18ஆம் நூற்றாண்டை சேர்ந்ததாக இருக்கலாம். இக்கோவில் 2016ஆம் ஆண்டில் மறு சீரமைக்கப்பட்டது.
குறிப்புகள்
பகுப்பு:மதுரை மாவட்டத்திலுள்ள அம்மன் கோயில்கள்
சர்தார் ராஜா பொறியியல் கல்லூரி
சர்தார் ராஜா பொறியியல் கல்லூரி ராஜாஸ் நிறுவனங்களின் 3வது பொறியியல் கல்லூரி. எஸ். ஏ. இராஜாவால் ஆகஸ்ட் 2000 இல் நிறுவப்பட்டது. ஏ. ஜீஸஸ் ராஜாவால் நிர்வகிக்கப்பட்டு வருகிறது. ஏஐசிடிஈ ஒப்புதல் பெற்ற இக்கல்லூரி அண்ணா பல்கலைக்கழகத்துடன் இணைக்கப்பட்டிருக்கிறது.
மேற்கோள்கள்
பகுப்பு:தமிழ்நாட்டு பொறியியல் கல்லூரிகள்
திருமலைப்பாளையம் கன்னிமார் கோயில்
திருமலைப்பாளையம் கன்னிமார் கோயில் தமிழ்நாட்டில் கரூர் மாவட்டம், திருமலைப்பாளையம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அறுகோணப் பட்டைக்கூம்பு
வடிவவியலில் அறுகோணப் பட்டைக்கூம்பு (hexagonal pyramid) என்பது அறுகோண வடிவ அடிப்பக்க முகங்கொண்ட பட்டைக்கூம்பு. அதன் அறுகோணவடிவ அடிமுகத்தின்மீது இருசமபக்க முக்கோண வடிவத்தில் ஆறு பக்கவாட்டு முகங்கள் அமைந்திருக்கும். இந்த ஆறு முகங்களும் மேல் உச்சிப்புள்ளியில் ஒன்றையொன்று சந்திக்கும். எல்லாப் பட்டைக்கூம்புகளையும் போல இதுவும் தன் இருமம் உடையது.
ஒழுங்கு நேர்பட்டைக்கூம்பானது ஒழுங்குப் பல்கோணிவடிவ அடிப்பக்கமுடையதாகவும், அடிப்பக்கத்தின் மையப்புள்ளிக்கு நேர் மேலாக மேலுச்சியுடனும் இருக்கும். இதனால் அதன் மேலுச்சி, அடிப்பக்க மையம், ஒரு முனை ஆகிய மூன்று புள்ளிகளும் ஒரு செங்கோண முக்கோணத்தை அமைக்கும்.
காக்னிசன்ட் தொழினுட்பத் தீர்வகம்
காக்னிசன்ட் நிறுவனம் 2007 ஃபார்ச்சூன் இதழினால் தொடந்து ஐந்தாம் முறையாக வேகமாக வளரும் 100 நிறுவனங்களின் பட்டியலில் இடம்பிடித்துள்ளது. மேலும் காக்னிசன்ட் நிறுவனம் பிஸ்னர் வீக்கால் மிக வேகமாக வளரும் முதல் பத்து நிறுவனங்களின் பட்டியலிலும் இடம்பெற்றுள்ளது குறிப்பிடத்தக்கது. காக்னிசன்ட் ஒட்டுமொத்த ஆலோசக நிறுவனங்களிலும் 2012க்கான தரப்பட்டியலில் 6ஆம் இடத்தை பிடித்திருந்தது. 2011, செப்டம்பர் 31 அன்று 1,30,000 ஊழியர்களையும் 50 விநியோக மையங்களையும் கொண்டிருந்தது.
வரலாறு
இந்நிறுவனம் 1994ல் டன் & பிராட்ஸ்டிரீட் கார்ப்பரேஷன் என்ற நிறுவனத்தின் ஒரு அங்கமாக தொடங்கப்பட்டது. டன் & பிராட்ஸ்டிரீட் கார்ப்பரேஷன் முத்ல் தன் நிறுவனத்தின் 76% பங்கினையும், பின் மீதியுள்ள 24% பங்கினை சத்யம் நிறுவனத்திடம் இருந்து தன் இரண்டாம் வருடத்தில் பெற்றது. குமார் மகாதேவா என்ற அதன் தலைமை அதிகாரியின் கீழ் காக்னிசன்ட், டன் & பிராட்ஸ்டிரீட் கார்ப்பரேஷனிடம் இருந்து தனி நிறுவனமாக ஐக்கிய அமேரிக்காவில் செயல்பட தொடங்கியது. அதன்பின் குமார் மகாதேவா 2003ஆம் ஆண்டு தலைமை பொறுப்பை லட்சுமி நாராயணன் என்பவரிடம் ஒப்படைத்துவிட்டு ஓய்வு பெற்றார்.
சேவைகள்
அமெரிக்காவின் நியூ ஜெர்சி மாநிலத்தை தலைமையகமாக கொண்டுள்ள போதும் பெரும்பாண்மையான காக்னிசன்ட் நிறுவன ஊழியர்கள் இந்தியாவை சேர்ந்தவர்கள் ஆவர். இந்தியாவில் சென்னை, பெங்களூர், கோயம்புத்தூர், ஹைதரபாத், கொல்கத்தா, மும்பை, புனே மற்றும் கொச்சியில் அலுவலகங்களை கொண்டுள்ளது. மேலும் சீனாவின் ஷாங்காய் நகரிலும் ஆம்ஸ்டர்டாமிலும் வளர்மையங்களை கொண்டுள்ளது.
காக்னிசன்ட் கீழ்க்கண்ட சேவைகளை வழங்குகிறது
நிதி நிலைமை
காக்னிசன்ட் நிறுவனத்தின் வருவாய் 2006ஆம் ஆண்டின் இறுதி காலாண்டில் முந்தைய ஆண்டை விட 65 சதவீதம் ஏற்றம் கண்டது. இந்நிறுவனம் 2006ஆம் ஆண்டை $1.424 பில்லியன் டாலர்கள் வருவாய் ஈட்டியது. காக்னிசன்ட் கடனில்லா இருப்புநிலை ஏட்டை கொண்டுள்ளது. கடந்த சில ஆண்டுகளாக அதன் வருவாய் வருடாந்திரமாக 40 சதவீத வளர்ச்சியை கண்டுள்ளது.
போட்டியாளர்கள்
இன்ஃபோசிஸ், சத்யம். சீமென்ஸ், விப்ரோ, அரிசன்ட் முதலிய தகவல் தொழில்நுட்ப சேவை நிறுவனங்கள் காக்னிசன்ட் நிறுவனத்திற்கு போட்டியாளர்களாக கருதப்படுகின்றன.
வெளி இணைப்புகள்
பகுப்பு:இந்தியத் தகவல் தொழில்நுட்ப நிறுவனங்கள்
இரத்தப் புற்றுநோய்
இரத்தப் புற்றுநோய் அல்லது குருதிவெண் புற்று (Leukemia) அல்லது leukaemia  எனவும்  எனவும் பலுக்கும் வெண்குருதிக் கலப்புற்று இரத்தப் புற்றுவகைகளில் ஒரு குழுவாகும். இது எலும்புநல்லியில் தோன்றி இயல்பற்ற பலவகை இரத்த உயிர்க்கலங்களை உருவாக்குகிறது. இந்த இரத்த உயிர்க்கலங்கள் முழுவளர்ச்சி அடையாததால் முந்துநிலை உயிர்க்கலங்கள் அல்லது முகைகள் அல்லது வெண்புற்று உயிர்க்கலங்கள் எனப்படுகின்றன. குருதிக் கசிவு, கன்றிய கீறல், சோர்வு, காய்ச்சல், தொற்று இடர் வாய்ப்பு கூடுதல்னஆகியன நோய் அறிகுறிகளாக அமைகின்றன. இயல்பான உயிர்க்கல்ங்கல் இல்லாமையால் இந்த நோய் அறிகுறிகள் தோன்றுகின்றன. நோயறிதல் குருதி ஓர்வுகள், எலும்புநல்லி இழையப் பகுப்பாய்வு  ஆகிய மருத்துவ ஆய்வு மேற்கொண்டு முடிவு செய்யப்படும்.
நோயாற்றல் வேதிம மருத்துவம், கதிர்வீச்சு மருத்துவம்மிலக்குசார் மருத்துவம், எலும்புநல்லி பதிலியாக்கம் போன்ற முறைகளின் தேவைப்படும் சேர்மானவழிகளில் செய்யப்படுகிறது. மேலும் ஆதரவும் அக்கறையும் மிகுந்த கவனிப்பும் கூடுதல்லாகத் தேவைப்படுகிறது. சில வகை வெண் குருதிக்கலப் புற்றுகளை மிகவும் கவனமாகக் காத்திருந்து கையாலப்பட வேண்டியனவாக உள்ளன. நோய்வகையையும் அகவையையும் பொறுத்தே நோயாற்றலில் வெற்றி கிடைக்கிறது. வளரும் நாடுகளில் நோயாற்றல் நல்லமுறையில் மேம்பட்டுள்ளன. அமெரிக்காவில், 5 அகவைக்கும் குறைந்த சிறுவர்களின் பிழைப்பு வீதம் 65% ஆக உள்ளது. முதல்தர நாடுகளில் 15 அகவைக்கும் குறைந்த சிறுவர்களின் பிழைப்பு வீதம் இந்நோயின் வகையைப் பொறுத்து 60%, ஏன் 90% அளவினும் கூடுதலாக உள்ளது. ஐந்தாண்டுகளில் நோய் திரும்ப வராத கடும் வெண் குருதிக்கலப் புற்று வந்த சிறுவர்களில்   நோய் பிறகு எப்போதுமே மீள வாய்ப்பில்லை.
2015 ஆம் ஆண்டில் குருதிவெண்புற்று உலகளவில் 2.3 மில்லியன் மக்களுக்கு ஏற்பட்டு, அவர்களில் 353,500 பேர் இறந்துவிட்டனர். 2012 ஆம் ஆண்டில் புதிதாக இந்நோய் 352,000 பேருக்கு ஏற்பட்டது. இந்நோய் சிறுவர்களிலேயே பரவலாக ஏற்படுகிறது; இவர்களி நான்கில் மூன்று பகுதியினருக்கு கடும் நிணநீர்முகை குறுதிப் புற்ரே பெரிதும் தாக்குகிறது. அகவை முதிந்தவரில் நாட்பட்ட நிணநீர்ம குருதி வெண்புற்றும் கடும் எலும்புநல்லியக குருதி வெண்புற்றுமே பரவலாக அமைய, அனைத்துவகை வெண்குருதிக்கலப் புற்றும் சேர்ந்து 90% பேரைத் தாக்குகிறது. இந்நோய் வளர்ந்த நாடுகளிலேயே பரவலாக ஏற்படுகிறது.
சொற்பிறப்பியல்
விர்ச்சோவ் ஒருவரின் குருதிப் பதக்கூற்றில் இயல்புக்கு மாறாக அமைந்த கூடுதலான எண்ணிக்கையில் உள்ள வெண்குருதிக் கலங்களைக் கண்டார்; இந்நிலையை இவர் Leukämie எனச் செருமானிய மொழியில் குறிப்பிட்டார்; இவர் இந்தச் செருமானியச் சொல்லை  leukos (λευκός), பொருள் "வெண்மை",  haima (αἷμα), பொருள் "குருதி"  எனும் இரு கிரேக்கச் சொற்களில் இருந்து உருவாக்கினார்.
வரலாறு
வெண் குருதிக்கலப் புற்று 1827 இல் உடற்கூற்றியலாளரும் அறுவை மருத்துவருமான ஆல்பிரெடு ஆர்மாந்து உலூயிசு மரீ வெல்பியூவால் முதன்முதலில் விவரிக்கப்பட்டது. நோயியலாளர் விர்ச்சோவால் 1845 இல் மேலும் முழுமையான விவரம் தரப்பட்டது. விர்ச்சோவின் கண்டுபிடிப்புக்குப் பிறகு பத்தாண்டுகள் கழித்து,நோயியலாளர் பிரான்சு எர்னெசுட்டு கிறித்தியான் நியூமன் வெண் குருதிக்கலப் புற்று நோயாளியின் எலும்புநல்லி இயல்பான சிவப்பு நிறத்துகுப் பதிலாக  " அழுக்குப் பசுமஞ்சள் நிறத்தில்"  இருப்பதைக் கண்டுபிடித்தார்ரிந்தக் கண்டுபிடிப்பால் நியூமன் வெண் குருதிக்கலப் புற்று நோயாளியின்  இயல்புக்கு மாறான குருதிநிலைக்கு எலும்புநல்லி சிக்கலே காரணம் எனும் முடிவுக்கு வந்தார்.
வெண் குருதிக்கலப் புற்று 1900 இல் இருந்து தனிநோயாக அல்லாமல் நோய்க்குழுவாகக் கருதப்படலானது. பூசுட்டன் நகரைச் சார்ந்த் நோயியலாளர் சிட்னி பார்பெர் 1947 இல் பழைய செய்முறைகளின்வழி, சிறாரின் கடும் வெண் குருதிக்கலப் புற்று நோயைப் போலிக் அமில பாவனையுடாக ஆற்றலாம் என நம்பினார். இம்முறையில் கடும் வெண் குருதிக்கலப் புற்று நோயுள்ள பல சிறுவர்களின் எலும்புநல்லி அறிகுறைகள் மேம்படுவதைக் கண்ணுற்றார்; ஆனால், அவர்களின் புற்றுநோய் ஆறாமல் உள்ளதையும் அறிந்தார்ரிதனால், மேலும் பல செய்முறைகல் மேற்கொள்ளப்படலாயின.
கடும் வெண் குருதிக்கலப் புற்று நோயாற்ற, 1962 இல் ஆய்வாளர்கள் எமில் பிரீய்ரீக்கும். எமில் மூன்றாம் பிரீயும் வேதிம மருத்துவம் சார்ந்த சேர்மான முறையைப் பயன்படுத்தி முயன்றனர். சிலர் இம்முறையில் வெற்றியோடு நோயாற்றப்பட்டு நெடுநாள் உயிர்வாழ்ந்தனர்.
பொது வகைப்பாடு
இரத்தப் புற்று நோய் என்பது மருந்தகமுறையிலும் நோயியல் முறையிலும், பல வகைப்பட்ட பெரும் நோய்க்குழுமங்களாக வகைப்படுத்தப்படுகிறது. இதில் முதல் வகைபாடாக, கடும் வகை (acute),  நாள்பட்ட வகை (chronic) என இருவகைகள்  அமைகின்றன: :
நோய்க்குறிகளும் அறிகுறிகளும்
சிறுவர்களில் அமையும் மிகப் பொதுவான அறிகுறிகளாக, காயக்கீறல், வெளிர்தோல், காய்ச்சல், மண்ணீரல் அல்லது கல்லீரல் பெருவீக்கம் காணப்படுகின்றன.
நோயீனிகளுடன் போராடும் வெண்குருதிக் கலங்கள் அடக்கப்படலாம்; அல்லது செயலிழப்புக்கு ஆட்ப்டுத்தப்படலாம். இதனால் ஒரு நோயாளியின் நோயெதிர்ப்பு அமைப்பு ஒர் எளிய தொற்றுடன் கூடப் போராட முடியாமல் போகலாம்; அல்லது உடலின் மற்றவகை  உயிர்க்கலங்கள் தாக்கப் படலாம்.இப்புற்று நோய், உடலின் நோயெதிர்ப்பு அமைப்பை செயலற்றதாகச் செய்து விடுவதால், சில நோயாளிகள் தொண்டை அழற்சி, வாய்ப் புண்கள் அல்லது வயிற்றுப் போக்கு போன்ற தொற்று நோய்களி தொடங்கி,  உயிருக்கே கேடுதரும் நிமோனியா எனப்படும் குளிர்காய்ச்சல், தற்செயலாக ஏர்படும் வாய்ப்பைப் பொறுத்து உருவாகும் தொற்று நோய்கள் வரை பலவற்றிற்கும் அடிக்கடி ஆளாகிறார்கள்.
இறுதியாக, சிவப்புக் குருதிக் கலங்களின் குறைபாடு அனிமியா எனப்படும் குருதிச் சோகையை விளைவித்து, டிஸ்பெனியா, பல்லோர் போன்ற நோய்களை ஏற்படுத்தும். சில நோயாளிகள் வேறு சில அறிகுறிகளையும் அடைவதுண்டு.
இவை காய்ச்சல், குளிர், இரவில் வியர்த்தல், காலுறுப்புகளின் நலிவு, களைப்பாக உணர்தல், குளிர்காய்ச்சல் போன்ற அறிகுறிகளை உணர்வர். சிலருக்கு குமட்டல் ஏற்படலாம்; மேலும், மண்ணீரல், கல்லீரல் ஆகியவர்றின் பெருக்கத்தால் அல்லது வீக்கத்தால் வஇறுநிரம்பிய உணர்வைப் பெறலாம். இது எதிர்பாராத எடையிழப்பை ஏற்படுத்தலாம். நோயால் தாக்கமுறும் முந்துநிலை உயிக்கலங்கள் ஒன்றுசேர்ந்து, கல்லிரலிலும் நிணநீர் முடிச்சுகளிலும் வீக்கம் ஏற்பட்டு, குமட்டல் உணர்ச்சி விளையலாம்.
லுகேமியா  என்ற சொல்லுக்கு வெள்ளைக் குருதி என்று பொருள். இது குருதிப்புற்று நோயாளிகளில் மருத்துவம் பெறுவதற்கு முன்னால் மிக அதிகமான அளவில் வெள்ளைக் குருதிக் கலங்களைப் பெற்றிருப்பதால் இப்பெயர் பெற்றது.ஒரு குருதிப் பதக்கூறை நுண்ணோக்கியில் வைத்துப் பார்க்கும்போது, அதில் மிக அதிகமான எண்ணிக்கையில் வெள்ளைக் குருதிக்கலங்கள் இருப்பது தெரிய வரும். பெரும்பாலும் இந்த மிகையான எண்ணிக்கையில் உள்ள வெள்ளைக் குருதிக்கலங்கள் முதிராதவையாகவும், செயலற்றவையாகவுமே இருக்கும். இவ்வாறு அமையும் கூடுதலான வெள்ளைக் குருதிக் கலங்கள், பிற உயிர்க்கலங்களுடன் இடைவினை புரிவதால், குருதி எண்ணிக்கையில் தீங்கான சமனின்மையை விளைவித்துவிடும்.
சில செய்முறையாளர்கள் வெண் குருதிக்கலப் புற்றின் நோயறிதலின்போது குருதிக்கலங்களை எண்ணியபோது, அப்படியொன்றும் உயரளவில் வெண்குருதிக்கலங்கள் இல்லாமையைக் கண்டுள்ளனர். மிக அருகியதான இந்நிலை  அலூக்கேமியா  அல்லது  அல்வெண் குருதிப் புற்று  எனப்படும். அந்நிலையிலும் இயல்பான குருதியாக்கத்தைக் குலைக்கும் புற்றாக்க வெண் குருதிக்கலங்கள் எலும்புநல்லியில் அமைந்திருந்தன;ஆனால், அவை குருதியோட்டத்தில் கலக்காமல் எலும்புநல்லியில் மட்டுமே இருந்தன. அலூக்கேமியா உள்ளவர் ஒருவரின் குருதியில் எப்போதும் வெண் குருதிக்கலங்கள் இயல்பாகவோ அல்லது குறைவாகவோ தாம் அமையும். அலூக்கேமியா நிலை, குருதிப் புற்றின் நான்கு பெரும்வகைகளிலுமே ஏற்படலாம். குறிப்பாக, முடிக்கல வெண் குருதிக்கலப் புற்றில் ஏற்படும் வாய்ப்பு மிகுதியாக உள்ளது.
நோயறிதல்
வழக்கமாக நோயறிதல் பலமுறை மீள மீளச் செய்யும் முழுக்குருதிக்கல எண்ணிக்கைகள்சார்ந்த ஓர்வையும் எலும்புநல்லி கூராய்வையும் பொறுத்தும் நோய் அறிகுறிகளின் நோக்கீடுகளைச் சார்ந்தும் அமைகிறது. சிலவேளைகளில், குருதி ஓர்வுகள் வெண்குருதிப்புற்றின் தொடக்கநிலைகளிலும் மீள்நிகழ்வின்ன் போதும் நோயாளியின் வெண்குருதிப் புற்றின் இருப்பைத் தெளிவாகக் காட்டுவதில்லை. எனவே, சில சூழல்களில் சிலவகை வெண்குருதிப்புற்றைக் கன்டுபிடிக்க நிணநீர்க்கணு இழையச் சிதைவு ஆய்வு மேற்கொள்ளப்பட வேண்டியுள்ளது.
நோயறிதலுக்குப் பிறகு, கல்லீரல், கிறுநீரகச் சிதைவுகளையும் வேதிம மருத்துவத்தின் விளைவுகளையும் அறிய, குருதி வேதியியல் ஓர்வுகளைப் பயன்படுத்தலாம். வெண்குருதிப்புற்று உருவாக்கிய பிற சிதைவுகளை அறியவேண்டிய நிலைமைக இருந்தால், மருத்துவர்கள் புதிர்க்கதிர் ஓர்வு, காந்த ஒத்திசைவு குறுக்கீட்டளவி அல்லது மீயொலி ஆய்வுகளை மேற்கொள்ளலாம். இந்த ஓர்வுகளும் ஆய்வுகளும் உடலின் பல்வேறு உறுப்புகளில் ஏற்பட்ட சிதைவுகளை மிகத் தெளிவாகக் காட்டும்; புதிர்க்கதிர் ஓர்வு எலும்புச் சிதைவுகளையும் காந்த ஒத்திசைவுக் குறுக்கீட்டளவி ஆய்வு மூளை, சிறுநீரகம், மண்ணீரல் சிதைவுகளையும் மீயொலி ஆய்வு கல்லீரல் சிதைவுகளையும் தெளிவாகக் காட்டும். மார்பக நிணநீர்க்கணுக்களை ஆய கணினி முப்பருமான வரைவியல் ஆய்வு மேற்கொள்லப்படலாம். ஆனால், இந்த ஆய்வு அவ்வளவாக நடப்பில் மேற்கொள்ளப்படுவதில்லை.
ஒருவருக்கு வெண்குருதிப்புற்று நோயறிய இம்முறைகளைப் பயன்படுத்தியும் பல அறிகுறிகள் குழப்பந்தரு நிலையிலும் பிறநோய்களுக்கு உரியனவாகவும் அமைவதால், பலருக்கு நோயறிய முடியாதநிலை அமைகிறது. இதனால், அமெரிக்கப் புற்றுநோய்க் கழகம் இந்நோய் உள்லவர்களில் ஐந்தில் ஒஎரு பங்கு நோயாளிகளின் நோயறியவியலாமல் போக்கிறது என மதிப்பிடு செய்துள்ளது.
காரணங்கள்
பல்வேறுவகை வெண்குருதிப்புற்றுகள் எதற்குமான அறியப்பட்ட தனிக் காரணம்  எதுவுமில்லை. அறிந்த சில காரணங்களும் பொதுவாக தனியர் எவராலும் கட்டுக்குள் கொண்டுவர இயலாதவை என்பதாடு அவை சிலவகை புற்றுகளுக்கே பொருந்துவனவாக அமைகின்றன. பெரும்பாலான வெண்குருதிப் புற்றுகளுக்கான காரணம் ஏதும் இதுவரை அறியப்படவில்லை. பல்வேறு வெண்குருதிப் புற்றுகளுக்கு பல்வேரு காரணங்களேஉள்ளன.
பிற புற்றுகளைப் போலவே, வெண்குருதிப் புற்றும் மரபனில் உள்ள உடலவகை உயிர்க்கல சடுதிமாற்றங்களாலேயே ஏற்படுகின்றன. சில சடுதிமாற்றங்கள் புற்றாக்கிகளை முனைப்போடு இயக்குவதாலோ அல்லது புற்றடக்கும் மரபீனிகளைச் செயலறச் செய்வதாலோ உயிர்க்கல இறப்பு நிகழ்வை குலைத்தோ அல்லது உயிர்க்கலப் பிரிவாலோ வேறுபடுத்தலாலோ வெண்குருதிப் புற்றை கிளர்த்துகின்றன. தானாகவே தோன்றும் அல்லது மின்னணுவாக்கக் கதிர்வீச்க்கு ஆட்பட்டோ அல்லது புற்றாக்கப் பொருள்களுக்கு ஆட்பட்டோ தோன்றும் சடுதிமாற்றங்களாலும் வெண்குருதிப் புற்று உருவாகலாம்.
அகவை முதிர்ந்தவருக்கான கரணங்களாக, இயற்கையான அல்லது செயற்கையான மின்னணுவாக்கக் கதிர்வீச்சு, மாந்த டி-நிணநீர்க்கல நச்சுரியித் தொற்றுக்கள், சில வேதிமங்கள், குறிப்பாக பென்சைன் போன்றவை அல்லது முன்பிருந்த புற்று நோய் இழையங்களுக்காக அளிக்கப்பட்ட கார அமிலமாக்கும் வேதி மருத்துவம் ஆகியவை அடங்கும். அகவை முதிர்ந்தவரில் புகையிலைப் பயன்பாடு, கடும் எலும்புநல்லி வெண்குருதிப் புற்றை வளர்க்கும் இடரைச் சற்றே உயர்த்தும் வாய்ப்பை ஏற்படுத்துகிறது. சில பாறைநெய்(பெட்ரோ) வேதிமங்களும் முடிச் சாயங்களும் சிலவகை வெண்குருதிப் புற்றுகளை உருவாக்குவதை புற்றுநேர்வு ஆய்வுகள் காட்டுகின்றன.னௌணவு எவ்வகையிலும் புற்றாக்கத்தை உருவாக்குவதில்லை. கூடுதலாக காய்கறிகளை உட்கொள்ளுதல், ஓரளவுக்குப் புற்றில் இருந்தான பாதுகாப்பு வலயத்தை உருவாக்குகிறது.
நச்சுயிரிகளோடு சிலவகை வெண்குருதிப் புற்றுகள் தொடர்பு கொண்டுள்ளன. எடுத்துகாட்டாக, மாந்த டி- நிணநீர்மவக நச்சுயிரி((HTLV-1) அகவை முதிர்நிலை டி- உயிர்க்கல வெண்குருதிப் புற்றை உருவாக்குகிறது.
சில நேர்வுகளில், கருத்தரித்த  வெண்குருதிப் புற்றுள்ள தாயிடம் இருந்து வென்குருதிப் புற்று குழந்தைகளுக்குக் கடத்தப்படுவது அறிவிக்கப்பட்டுள்ளது. அண்டவணுக்களைத் தூண்டும் மருந்துகளை உட்கொண்ட தாய்மாருக்குப் பிறக்கும் குழந்தைகளுக்கு, பிற குழந்தைகளை விட இரட்டிப்பாக வெண்குருதிப் புற்று உருவாகிறது.
கதிர்வீச்சு
அணுக்கரு உலை நேர்ச்சிகள்(விபத்துகள்) வெளியிடும் எலும்பணுகி எனப்படும் சுட்டிரான்சியம்-90 (Sr-90) கதிர்வீச்சு விலங்குகளில் எலும்புப் புற்றுக்கும் வெண்குருதிப் புற்றுக்குமான இடரை மிகுவிப்பதால் இந்நிலை மாந்தருக்கும் ஏற்படும் வாய்ப்புள்ளது.
மரபியல் நிலைமைகள்
சிலர் வெண்குருதிப்புற்று உருவாவதற்கான மரபியல் ஏற்பாடுகளைக் கொண்டுள்ளனர். இம்மரபியல் நிலைமையை குடும்ப வரலாற்றின்வழியும் இரட்டைப் பிறப்பினர் ஆய்வுவழியும் அறியலாம். இவ்வாறு தாக்கமுறும் நபர்கள் தனி மரபனையோ பல மரபன்களையோ தமக்குள் பொதுவாகப் பெற்றிருக்கலாம். சில நேர்வுகளில், குடும்பங்களுக்குள் ஒரு நபரைப் போலவே பிற குடும்ப உறுப்பினருக்கும் ஒரேவகை வெண்குருதிப்புற்று ஏற்படலாம்; வேறு சில குடும்பங்களில், தாக்கமுறும்  நபருக்கு வரும் புற்றில் இருந்து வேறுபட்ட பலவகை வெண்குருதிப்புற்றுகளோ அல்லது அவை சார்ந்த வேறு குருதிப்புற்றுகளோ ஏற்படலாம்.
மரபியல் சிக்கல்களோடு, குறுமவக இயல்பின்மைகள் அல்லது குறிப்பிட்ட பிற மரபியல் நிலைமைகளைக் கொண்டவர்கள், வெண்குருதிப்புற்றுக்கு  மேலும் கூடுதலான இடர்நேரும் வாய்ப்புள்ளவர்களாக அமைகின்றனர். எடுத்துகாட்டாக, டவுன் நோய்த்தொகை உள்ளவர்கள் கடும் வென்குருதிப்புற்று உருவாவதற்குக் கணிசமான உயரிடர் வாய்ந்தவர்களாக உள்ளனர். இவர்களுக்குக் குறிப்பாக கடும் எலும்புநல்லி வெண்குருதிப்புற்று ஏற்படலாம். பாங்கோனி சோகை உள்ளவர்களுக்குக் கடும் எலும்புநல்லி வெண்குருதிப்புற்று உருவாவதற்கான இடர்க்காரணி அமைகிறது. SPRED1 மரபனோடு தொடர்புள்ள மரபியல் ஏற்பாடு சிறுவருக்கு வெண்குருதிப்புற்றை உருவாக்குகிறது.
நாட்பட்ட எலும்புநல்லி வெண்குருதிப்புற்று பிலடெல்பியா குறுமவகத்தோடு உறவுள்ளதாக அமைகிறது;  இந்நோயுள்ள 95%  பேர் பிலடெல்பியா சடுதிமாற்றத்திக் கொண்டுள்ளனர். என்றாலும், இந்நிலைமை பிற வெண்குருதிப்புற்றுகளிலும் காணப்பட்டுள்ளது.
மின்னணுவாக்கமுறாத கதிர்வீச்சு
மின்னணுவாக்கமுறாத்ஹ கதிர்வீச்சு வெண்குருதிப்புற்றை உருவாக்குகிறதா இல்லையா என்பது பற்றிய ஆய்வு பல பத்தாண்டுகளாகவே நடந்துவருகிறது. பன்னாட்டுப் புற்றாய்வு நிறுவனப் பணிக்குழு மின்னாக்கம், மினசெலுத்தம், மின்பகிர்மான அமைப்புகள் உருவாக்கும் நிலைமின், மீத்தாழ் அலைவெண் மின்காந்த ஆற்றல் சார்ந்த தரவுகளை மீள்பார்வையிட்டது. அவர்கள் மீத்தாழ் அலைவெண் மின்காந்தப் புலங்களின் உயர்செறிவு சில நேர்வுகளில் சிறுவர்களுக்கு வெண்குருதிப்புற்றை உருவாக்குதலுக்கான சான்றுகள் மிகவும் அருகியே அமைகின்றன எனும் முடிவுக்கு வந்துள்ளனர். வெண்குருதிப்புற்றுக்கோ பிறவகைப் புற்றுகளுக்கோ அகவை முதிர்ந்தவர்கள் ஆட்பட எவ்வகை சான்றுகளும் இல்லை எனவும் கண்டறிந்துள்ளனர். இத்தகைய மீத்தாழ் அலைவெண் மின்காந்தப் புலங்களுக்கு ஆட்படும் சூழல் மிக அருகியே நடப்பில் அமைவதால்,, உலக நலவார்வு நிறுவனம் அத்தகையய மீத்தாழ் அலைவெண் ஆட்பாடு காரணமாகக் பின்னர் கண்டறியப்பட்டாலும் கூட அந்நிலைமை உலகளாவியநிலையில் ஓராண்டுக்கு 100 முதல் 2400 வரையிலான நேர்வுகளே அமையும் என்ற முடிவுக்கு வந்துள்ளது. இது மொத்த புற்றாக்க நேர்வுகளில் 0.2 முதல் 4.9 ஆகவே அமைந்திருக்கும் எனவும் சுறுவர்களுக்கான வெண்குருதிப்புற்றாக்க நேர்வுகளில் 0.03 முதல் 0.9%  ஆகவே அமையும் எனவும் கூறியுள்ளது.
நோயாற்றுதல்
வெண்குருதிப்புற்று நோயின் பல வகைகளுக்கு மருந்து வழியே மருத்துவம் அளிக்கப்படுகிறது. சில வகைகளுக்கு கதிர்வீச்சு மருத்துவமும் அளிக்கப்படுகிறது. சில நேரங்களில் எலும்புநல்லி மாற்றறுவையும் நோயாற்றப் பயன்படுகிறது.
கடும் நிணநீர்முகை வெண்குருதிப் புற்றுநோய்
கடும் நிணநீர்முகை வெண்குருதிப் புற்றின் மேலாண்மை எலும்புநல்லிக் கட்டுபாட்டிலும் முற்றுடல் நோயைத் தீர்ப்பதிலும் நெறிப்படுத்தப்படுகிறது. கூடுதலாக, வெண்க்ருதிப் புற்றைத் தவிர்க்கும் மருத்துவம் வெண்குருதிக்கலங்கள் உடலின் பிற களங்களை அடையாமல் பார்த்துக் கொள்ளவேண்டும்; குறிப்பாக, மைய நரம்பு மண்டலத்தை அடையாமல் பார்த்துக் கொள்ளவேண்டும். எடுத்துகாட்டாக, அடிமுதுகு முள்ளெலும்புத் துளைகளை ஒவ்வொரு மாதமும் இட்டு வெண்குருதிக் கலங்கள் பரவாமல் பார்த்துக் கொள்ளவேண்டும். பொதுவாக இவ்வகை புற்றுக்கான மருத்துவம் பின்வரும் பல கட்டங்களில் மேற்கொள்ளப்படுகிறது:
மருத்துவம் செய்ய முடிவெடுத்தல்
குருதியியலாளர்கள் நாட்பட்ட நிணநீர்க்கல வெண்குருதிப்புற்றை நோயாற்ற முனையும்போது நோய்க்கட்டம், தனியருக்கு நோய் விளைவித்துள்ல அறிகுறிகள் இரண்டையும் கருதுகின்றனர்ரிந்நோய்க்கு ஆளாகும் பெருவாரியான மக்கள் தாழ்நிலை நோய்க்கட்டத்திலேயே விளங்குகின்றனர். இவர்களை நோயை ஆற்றுதல் அரியத்ஹாகவே உள்ளது. மிகவும் முதிர்நிலைச் சிக்கல்களைக் கொண்ட தனியர்களே நோயை ஆற்று மருத்துவத்தால் நல்ல பலன்களப் பெறுகின்றன. பொதுவாக, மருத்துவம் செய்ய வேண்டியதற்கான சுட்டிகளாக பின்வருவன அமைகின்றன:
நோயாற்றும் அணுகுமுறை
பெரும்பாலான நாட்பட்ட நிணநீர்க்கலப் புற்றுகளை முற்றிலுமாக நோயாற்றல் அரிதாகவே உள்ளது; எனவே, நோயை முழுமையாக ஆற்றுவதை விட, பல ஆண்டுகள் வரை நோயைத் தணிப்பதிலேயே கவனம் செலுத்தப்படுகிறது. இதற்கான முதன்மை வேதிம மருத்துவம் அதன் பன்முகச் சேர்மானங்களாலேயே மேற்கொள்ளப்படுகிறது. நோயாற்ற, குளோராம்புசில்(chlorambucil) அல்லது சைக்ளோபாசுப்பாமைடு(cyclophosphamide) தருவதோடு உடன் பிஎர்டுனிசோன்(prednisone) அல்லது பிரெடினிசோலோன்(prednisolone) போன்ற இயக்க ஊக்கி நீர்மங்கள்  ஆகியனவும் தரப்படுகின்றன.ஈயக்க ஊக்கி நீர்மங்களின்(corticosteroid) பயன்பாடு, இப்புற்று சார்ந்த, சில தானே நோயெதிர்க்கும் நோய்களை அடக்கிவைக்கும் கூடுதல் நன்மைகளைத் தருகிறது. இத்தகைய தானே நோயை எதிர்க்கும் நோய்களில்  தன் நோயெதிர்ப்புக் குருதிச்சிதைவுச் சோகை அல்லது  கரண்மிலி  குருதித் தட்டக்குறை  அடங்கும். எதிர்ப்புதரும் நேர்வுகளில், தனி முகமை மருத்துவ முறைகள் பயன்படுகின்றன. இதற்குப் புளூடாரபைன்(fludarabine), பென்ட்டோசுட்டேட்டின்(pentostatin), அல்லது கிளாடிரிபைன்(cladribine) போன்னுட்கருவன் வகை மருந்துகள்  வெற்றிகரமாகத் தரப்படுகின்றன. நல்ல உடல்கூறுள்ள இளையோருக்கு முற்றிலுமாக நோயகற்ற, மாற்று மரபன்வழி அல்லது தன்னின ஒட்டுவழி எலும்புநல்லி மாற்றறுவை அல்லது பதிலீடு மேற்கொள்ளப்படுகிறது.
கடும் எலும்புநல்லியக வெண்குருதிப் புற்றுநோய் (ஏஎம்எல்)
கடும் எலும்புநல்லி வெண்குருதிப்புற்று நோயாற்ற பல்வேறு புற்றெதிர்ப்பு மருந்துகள் நல்ல விளைவுகளை ஈட்டுகின்றன. நோயாற்றுதல் நோயாளியின் அகவையைப் பொறுத்தும் ஆட்பட்டுள்ள நோய்வகைகளைப் பொறுத்தும் மாறுகிறது. ஒட்டுமொத்தத்தில்லிதற்கான நோயாற்றும் செயல்நெறியாக, எலும்பு நல்லியை அல்லது முற்றுடல் நலத்தை நோக்கியதாக அமைகிறது. நோயோடு மைய நரம்பு மண்டலம் உள்ள்டங்கினால், அதற்கான சிரப்பு நோயாற்றும் முறைகளும் மேற்கொள்ளப்படவேண்டும்.
பொதுவாக, தொடக்கநிலை வேதிம மருத்துவத்தின் தூண்டல் கட்டத்தில் பெரும்பாலான புற்றுநோய் மருத்துவர்கள் பல மருந்து சேர்மான முறையையே நம்பியுள்ளனர்.ஈத்தகைய பல மருந்துச் சேர்மான முறை வழக்கமாக தொடக்கநிலை நோய்த்தணிப்புக்கு உதவுவதோடு குறைவான இடருள்ள நோய்த் தடுப்புக்கும் உதவுகிறது. நோய் மீளாமல் இருக்க,  திரள்நிலை,  பேணுதல்  மருத்துவ முறைகல் கடைபிடிக்கப்படுகின்றன.திரள்நிலை மருத்துவம் தூண்டல்முறை வேதிம மருத்துவத்தையே மீண்டும் தொடர்கிறது அல்லது கூடுதல் மருந்துகளைப் பயன்படுத்தி வேதிம மருத்துவத்தை செறிவாக்குகிறது. மாறாக, பேணுதல்முறை மருத்துவம் I தூண்டல் கட்டத்தில் தரப்பட்ட மருந்தளவுகளை விடக் குறைவாகவே பயன்படுத்துகிறது.
நாட்பட்ட எலும்புநல்லி வெண்குருதிப் புற்றுநோய்(சிஎம்எல்)
நாட்பட்ட எலும்புநல்லியக வெண்குருதிப்புற்றுகளுக்கான பலவகை நோயாற்ரல் முறைகள் உள்ளன; ஆனால், புதிதாக நோயறியப் பட்டவர்களுக்குப் பின்பற்றப்ப்படும் செந்தர நோயாற்றல் முறையாக, இமாட்டினிபு(imatinib) (கிளீவெக்) தருதலே அமைகிறது. பெரும்பாலான புற்றுத்தடுப்பு மருந்துகளோடு ஒப்பிடும்போது, இம்முறையில் அரிய பக்க விளைவுகலே ஏற்படுவதோடு இதை வீட்டிலேயே வாய்வழியாகவும் உட்கொள்ளலாம். இம்முறை குறைந்தது ஐந்தாண்டுகள் வரை 90% மக்களுக்கு நோயத் தணிக்க அல்லது கட்டுபாட்டுக்குள் வைக்க உதவுகிறது, இதனால், இந்நோயை எளிதாக நெடுங்காலத்துக்குச் சமாளிக்க கூடியதாக அமைகிறது.